**Pontszámítás az alapképzésben   
felsőfokú végzettség alapján 2017-ben**

Alapképzési szakra történő jelentkezés esetén a felsőfokú végzettséggel rendelkező (diplomás) jelentkező számára az oklevél minősítése alapján is kiszámítható az összpontszám. A gyógypedagógia alapképzési szakra történő jelentkezés esetében bármely felsőfokú végzettséget igazoló oklevél elfogadható, melyeket a Kar az alábbi feltételek szerint rangsorol (1. táblázat).

**1. csoport**: ***pedagógusképzés képzési terület szakjai*** (csecsemő- és kisgyermeknevelő, óvodapedagógus, konduktor, tanító, gyógypedagógus, közismereti tanár /minden szintű és szakos/); ***társadalomtudományi képzési terület szociális képzési ág szakjai*** (szociális munkás, szociálpedagógus) esetén az 5,00 diplomaátlagra 400 pontot adunk, majd tizedesenként **3-3 ponttal kevesebbet** (tehát 4,9-re 397 pontot, 4,8-ra 394 pontot stb.).

**2. csoport**: ***egészségtudományi*** képzési terület itt ***felsorolt szakjai*** (ápolás és betegellátás – gyógytornász szakirány, általános orvos); ***bölcsészettudományi*** képzési terület itt ***felsorolt szakjai*** (pedagógia BA, andragógia BA és MA, pszichológia BA és MA, neveléstudományi MA); ***sporttudományi képzési terület*** itt felsorolt szakjai (testnevelő-edző, gyógytestnevelő, humánkineziológus); továbbá ***egyéb tanári végzettségek*** (szakmai tanár, műszaki szakoktató, nevelőtanár, mérnök-tanár, pedagógiatanár) esetén az 5,00-re 400 pontot adunk, majd tizedesenként **4-4 ponttal kevesebbet** (tehát 4,9-re 396 pontot, 4,8-ra 392 pontot stb.).

**3. csoport**: minden egyéb felsőfokú oklevél esetén az 5,00-re 400 pontot adunk, majd tizedesenként **5-5 ponttal kevesebbet** (tehát 4,9-re 395 pontot, 4,8-ra 390 pontot stb.)

| Minősítés/átlag | 1. csoport | 2. csoport | 3. csoport |
| --- | --- | --- | --- |
| **„kitüntetéses, kitűnő, kiváló, jeles” 5,0** | **400** | **400** | **400** |
| 4,9 | 397 | 396 | 395 |
| 4,8 | 394 | 392 | 390 |
| 4,7 | 391 | 388 | 385 |
| 4,6 | 388 | 384 | 380 |
| 4,5 | 385 | 380 | 375 |
| 4,4 | 382 | 376 | 370 |
| 4,3 | 379 | 372 | 365 |
| 4,2 | 376 | 368 | 360 |
| 4,1 | 373 | 364 | 355 |
| **„jó” 4,0** | **370** | **360** | **350** |
| 3,9 | 367 | 356 | 345 |
| 3,8 | 364 | 352 | 340 |
| 3,7 | 361 | 348 | 335 |
| 3,6 | 358 | 344 | 330 |
| 3,5 | 355 | 340 | 325 |
| 3,4 | 352 | 336 | 320 |
| 3,3 | 349 | 332 | 315 |
| 3,2 | 346 | 328 | 310 |
| 3,1 | 343 | 324 | 305 |
| **„közepes” 3,0** | **340** | **320** | **300** |
| 2,9 | 337 | 316 | 295 |
| 2,8 | 334 | 312 | 290 |
| 2,7 | 331 | 308 | 285 |
| 2,6 | 328 | 304 | 280 |
| 2,5 | 325 | 300 | 280 |
| **„elégséges” <2,5** | **280** | **280** | **280** |

1. táblázat: Differenciált pontszámítás

A pontszámítás alkalmazásának szabályai:

1. a differenciált pontszámítás ***alkalmazható***, ha az oklevél tartalmazza a minősítés alapjául szolgáló átlagot (egy vagy két tizedesig),
2. a differenciált pontszámítás ***alkalmazható***, ha az oklevél nem tartalmazza az oklevél minősítésének átlagértékét, de *a jelentkező csatolja* azt a dokumentumot, melyen az egy vagy két tizedesig megjelenített oklevélátlag látható (pl. az index megfelelő oldala, oklevéligazolás stb.),
3. a differenciált pontszámítás ***nem alkalmazható***, ha az oklevél nem tartalmaz számszerű átlageredményt, és *a jelentkező nem csatol* az átlagértékre vonatkozó dokumentumot. Ebben az esetben ***a kerek egészhez tartozó pontértéket*** ***kell megadni*** (1. táblázat kiemelt sorai).

A pontszámítás alkalmazásának **feltétele**, hogy **a jelentkező töltse fel** a [www.felvi.hu](http://www.felvi.hu) felületére a jelentkezéséhez az oklevelét, és ha a számításhoz szükséges, azt a dokumentumot, melyen az oklevél minősítésének alapjául szolgáló átlageredmény látható. A dokumentumok csatolása előtt érdemes a táblázat alapján kiszámolni, hogy a diploma szöveges minősítése vagy az oklevél átlag alapján jár-e jobban a jelentkező. Amennyiben az oklevél szöveges minősítése alapján magasabb összpontszámot lehet elérni, úgy az oklevél minősítésének alapjául szolgáló átlageredményt tartalmazó dokumentumot nem kell csatolni.

**Együttműködésüket köszönjük, sikeres felvételizést kívánunk!**

**ELTE BGGYK**